[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 15.9.2009

KOM(2009) 465endelig

RAPPORT FRA KOMMISSIONEN

ÅRSRAPPORT OM SAMHØRIGHEDSFONDEN (2008) [SEK(2009) 1159 endelig]

INDHOLDSFORTEGNELSE

ÅRSRAPPORT OM SAMHØRIGHEDSFONDEN (2008 ) 1

1. Finansiel gennemførelse i 2008 af perioden 2000-2006 og afslutning af projekterne 3

2. Økonomiske rammevilkår og støttebetingelser 8

3. Revision og finansielle korrektioner 9

4. Uregelmæssigheder indberettet af medlemsstaterne 12

5. Evaluering 13

6. Information og offentlig omtale 14

Det er ifølge forordning (EF) nr. 1084/2006 om oprettelse af Samhørighedsfonden og om ophævelse af forordning (EF) nr. 1164/94 ikke nødvendigt at forelægge en årsrapport om Samhørighedsfonden.

Derfor forelægges denne rapport i overensstemmelse med artikel 14, stk. 1, i forordning (EF) nr. 1164/94, og den omhandler således gennemførelsen i 2008 af projekter under Samhørighedsfonden, der blev vedtaget i perioden 2000-2006, og af projekter, der blev gennemført under det nu ophævede strukturpolitiske førtiltrædelsesinstrument (ISPA, i det følgende benævnt ex-ISPA) i de berørte medlemsstater, herunder Bulgarien og Rumænien.

Som følge heraf omfatter nærværende rapport Samhørighedsfondens aktiviteter i 13 støtteberettigede medlemsstater pr. ultimo 2006, dvs. Grækenland, Spanien, Portugal, Cypern, Tjekkiet, Estland, Ungarn, Letland, Litauen, Malta, Polen, Slovakiet og Slovenien samt Bulgarien og Rumænien.

Nærmere oplysninger om de projekter, der blev gennemført i 2008, og som blev vedtaget i perioden 2000-2006 for hver medlemsstat, findes i bilaget til denne rapport.

1. Finansiel gennemførelse I 2008 AF PERIODEN 2000-2006 OG AFSLUTNING AF PROJEKTERNE

I 2008 var 15 medlemsstater berettiget til at modtage støtte fra Samhørighedsfonden (de 12 medlemsstater, der tiltrådte i 2004 og 2007, plus Grækenland, Portugal og Spanien). Det skal nævnes, at Irland som følge af sin økonomiske vækst ikke har været støtteberettiget siden den 1. januar 2004.

I betragtning af at alle forpligtelser vedrørende de samhørighedsfondprojekter, der blev finansieret i programmeringsperioden 2000-2006, var blevet gennemført pr. 31. december 2006, bestod de finansielle ressourcer, der var til rådighed for Samhørighedsfonden i 2008, kun af betalingsbevillinger.

Betalinger effektueret i 2008 til projekter vedtaget for perioden 2000-2006

Det oprindelige budget for 2008 beløb sig til 1,937 mia. EUR. Tempoet på betalingsanmodningerne gjorde det imidlertid hurtigt nødvendigt at øge betalingsbevillingerne. Generaldirektoratet for Regionalpolitik anmodede om en forøgelse af betalingsbevillingerne på i alt ca. 553 mio. EUR. Stigningen i kreditterne var et resultat af en samlet set god indsats fra medlemsstaternes side, hvor især fire støttemodtagende medlemsstater overgik prognoserne, nemlig Slovenien, Slovakiet, Litauen og Estland.

For så vidt angår ex-ISPA-budgetposterne var situationen ved udgangen af året den, at 100 % af de disponible bevillinger var blevet gennemført.

Ved udgangen af 2008 var den gennemsnitlige udnyttelsesgrad (betalinger/forpligtelser) i alle nuværende støttemodtagende lande for både Samhørighedsfonden og ex-ISPA-projekterne på 66,3 %. Bulgarien har den laveste udnyttelsesgrad (39,8 %), mens Malta viser den højeste udnyttelsesgrad på 79,8 %. Udnyttelsesgraden i de andre medlemsstater varierer fra 50,9 % til 76,1 % af det bevilgede beløb.

Tabel 1: Effektuering af betalinger fra Samhørighedsfonden og ex-ISPA i 2008 (EUR)

Ex-ISPA | 650 000 000 | -100 000 000 -10 000 000 | 540 000 000 | 531 454 029 |

Portugal | 121 124 899 | 62,3% | 73 149 733 | 37,6% | 181 537 | 194 456 170 | 6,4% |

Spanien | 401 570 546 | 62,3% | 242 969 772 | 37,7% | 644 540 318 | 21,3% |

Tjekkiet | 86 699 762 | 50,3% | 84 954 613 | 49,3% | 633 784 | 172 288 158 | 5,7% |

Estland | 38 398 994 | 54,6% | 29 140 155 | 41,4% | 2 765 566 | 70 304 714 | 2,3% |

Ungarn | 40 777 254 | 51,3% | 36 533 591 | 46,0% | 2 110 617 | 79 421 462 | 2,6% |

Letland | 64 544 604 | 64,5% | 32 774 486 | 32,8% | 2 746 852 | 100 065 942 | 3,3% |

Litauen | 114 458 156 | 62,2% | 61 109 392 | 33,2% | 8 370 251 | 183 937 800 | 6,1% |

Malta | 5 212 565 | 99,4% | 0,0% | 29 765 | 5 242 331 | 0,2% |

Polen | 528 130 703 | 67,3% | 247 053 953 | 31,5% | 9 419 180 | 784 603 837 | 26,0% |

Slovakiet | 82 362 076 | 53,1% | 71 696 734 | 46,3% | 927 381 | 154 986 191 | 5,1% |

Slovenien | 22 326 262 | 45,3% | 26 911 481 | 54,7% | 49 237 743 | 1,6% |

Rumænien | 180 683 377 | 56,5% | 122 030 336 | 38,2% | 16 947 321 | 319 661 035 | 10,6% |

Grækenland | 2 503 744 174 | 2 450 738 235 | 1 152 286 728 |

Spanien | 11 788 531 423 | 9 838 026 775 | 3 094 434 304 |

Irland | 573 575 321 | 570 010 223 | 55 745 185 |

Portugal | 3 156 539 424 | 2 427 127 170 | 1 077 862 318 |

EU-4 | 18 022 390 343 | 15 285 902 403 | 5 380 328 535 |

Cypern | 54 014 695 | 31 793 262 | 22 221 433 |

Tjekkiet | 1 228 077 241 | 796 786 963 | 431 290 278 |

Estland | 427 034 848 | 289 151 602 | 137 883 246 |

Ungarn | 1 482 597 185 | 780 102 018 | 702 495 167 |

Letland | 713 862 336 | 499 522 087 | 214 340 249 |

Litauen | 846 449 583 | 559 974 524 | 265 380 251 |

Malta | 21 966 289 | 17 529 702 | 4 436 587 |

Polen | 5 634 539 614 | 2 871 741 538 | 2 762 798 076 |

Slovakiet | 766 250 297 | 539 212 844 | 227 037 453 |

Slovenien | 254 198 103 | 162 579 583 | 91 618 520 |

EU-10 | 11 428 990 190 | 6 548 394 123 | 4 859 501 260 |

Bulgarien | 879 941 333 | 350 021 546 | 529 813 137 |

Rumænien | 2 043 037 858 | 1 040 128 078 | 1 002 599 040 |

EU-2 | 2 922 979 191 | 1 390 149 624 | 1 532 412 177 |

I ALT | 32 374 359 723 | 23 224 446 150 | 11 772 241 972 |

Afslutning af projekter fra perioden 2000-2006

I 2008 blev der afsluttet 49 samhørighedsfond- og ex-ISPA-projekter, hvortil der blev betalt ca. 750 mio. EUR. Ved udgangen af 2008 var det samlede antal afsluttede samhørighedsfondprojekter fra perioden 2000-2006 (inkl. ex-ISPA-projekter) nået op på 216, og antallet af ikke-afsluttede projekter var faldet til 976 ud af 1 192 projekter. Tabel 4 giver information om de projekter, der blev afsluttet inden udgangen af 2008, fordelt på medlemsstaterne.

Tabel 4: Antal projekter under Samhørighedsfonden, der blev afsluttet inden udgangen af 2008 (inkl. ex-ISPA-projekter)

Medlemsstat | Samlet antal projekter under Samhørighedsfonden | Projekter, der var afsluttet ved udgangen af 2008 | Antal uafsluttede projekter ved udgangen af 2008 |

Antal projekter | Udbetalt i alt (EUR) |

Grækenland | 124 | 34 | 886 825 780 | 90 |

Spanien | 407 | 80 | 2 363 473 998 | 327 |

Irland | 10 | 3 | 250 368 797 | 7 |

Portugal | 109 | 24 | 580 082 620 | 85 |

EU-4 | 650 | 141 | 4 080 751 195 | 509 |

Tjekkiet | 58 | 14 | 192 671 263 | 44 |

Estland | 37 | 14 | 75 086 815 | 23 |

Cypern | 2 | 0 | 0 | 2 |

Letland | 46 | 10 | 44 331 604 | 36 |

Litauen | 51 | 9 | 82 084 499 | 42 |

Ungarn | 47 | 10 | 11 153 890 | 37 |

Malta | 3 | 0 | 0 | 3 |

Polen | 130 | 5 | 27 825 974 | 125 |

Slovenien | 28 | 6 | 55 213 444 | 22 |

Slovakiet | 39 | 4 | 6 880 841 | 35 |

EU-10 | 441 | 72 | 495 248 330 | 369 |

Bulgarien | 38 | 1 | 950 121 | 37 |

Rumænien | 63 | 2 | 1 794 822 | 61 |

EU-2 | 101 | 3 | 2 744 943 | 98 |

I ALT | 1 192 | 216 | 4 578 744 468 | 976 |

2. ØKONOMISKE RAMMEVILKÅR OG STØTTEBETINGELSER

I Rådets forordning (EF) nr. 1164/94, der regulerer Samhørighedsfonden for så vidt angår projekter godkendt inden udgangen af 2006[1], er der knyttet budgetpolitiske betingelser til udbetalingerne fra fonden. Det hedder heri: "Fonden finansierer ingen nye projekter eller, hvis der er tale om betydelige projekter, ingen nye projektfaser i en medlemsstat, hvis Rådet, der træffer afgørelse med kvalificeret flertal efter henstilling fra Kommissionen, har konstateret, at medlemsstaten […] ikke har gennemført [sit stabilitets- eller konvergensprogram] på en sådan måde, at den har undgået et uforholdsmæssigt stort offentligt underskud". Ved udgangen af 2008 var én medlemsstat, som var berettiget til støtte fra Samhørighedsfonden (Ungarn), stadig underlagt proceduren i forbindelse med uforholdsmæssigt store underskud, der ifølge ovennævnte forordning på visse betingelser kan indebære suspension af overførsler fra fonden. Det blev dog ikke nødvendigt at gå så vidt, fordi Rådet på grundlag af de foreliggende oplysninger afgjorde, at den ungarske regering havde handlet på en måde, der var i overensstemmelse med Rådets henstillinger. Som bemærket i den foregående årsrapport vedtog Rådet i juli 2008 at ophæve proceduren i forbindelse med uforholdsmæssigt store underskud for Slovakiet, Portugal, Polen og Tjekkiet.

Ungarn blev straks ved tiltrædelsen i 2004 underkastet proceduren i forbindelse med uforholdsmæssigt store underskud som følge af et generelt statsunderskud på 5,9 % i 2003. Siden da er det to gange, i januar 2005 og i november 2005, blevet konstateret, at Ungarn har undladt at træffe effektive foranstaltninger som svar på Rådets henstillinger. Da Ungarn ikke er medlem af euroområdet, er landet specifikt undtaget fra anvendelsen af yderligere trin i proceduren i forbindelse med uforholdsmæssigt store underskud. I juli 2007 udstedte Rådet et sæt nye henstillinger i henhold til traktatens artikel 104, stk. 7. Kommissionen anbefalede ikke Rådet at suspendere Samhørighedsfondens forpligtelser ved nogen af disse lejligheder. I juli 2009 vedtog Rådet på baggrund af den økonomiske krise at give Ungarn en ny frist – 2011 – til at få bragt det uforholdsmæssigt store underskud til ophør, jf. artikel 104, stk. 7.

Rådets forordning (EF) nr. 1084/2006, der regulerer Samhørighedsfonden for perioden 2007-2013[2], har tidligere afklaret en række tvivlsspørgsmål vedrørende støttebetingelserne i forbindelse med Samhørighedsfonden. Det er fastsat i forordningen, at Kommissionen på grundlag af en beslutning i henhold til artikel 104, stk. 8, kan foreslå, at støtten fra Samhørighedsfonden suspenderes. Rådet kan ligeledes beslutte at suspendere alle eller dele af forpligtelserne med virkning fra 1. januar det følgende år. Hvis Rådet senere konstaterer, at en medlemsstat som led i proceduren i forbindelse med uforholdsmæssigt store underskud har truffet de nødvendige korrigerende foranstaltninger, indebærer dette automatisk en beslutning om at ophæve suspensionen af Samhørighedsfondens forpligtelser. Der er fastsat regler for ombudgettering af de suspenderede forpligtelser.

3. REVISION OG FINANSIELLE KORREKTIONER

2008 var et år med overlapninger mellem forvaltningen af sidste fase i gennemførelsen af programmeringsperioden 2000-2006, herunder forberedelsen af afslutningen, og starten på programmeringsperioden 2007-2013. Forvaltningen og kontrollen i 2008 skulle derfor fokusere både på risiciene i forbindelse med forberedelsen af afslutningen af tidligere programmer og projekter og risiciene ved oprettelsen af forvaltnings- og kontrolsystemer for de nye programmer.

Revision i programmeringsperioden 1994-1999 – EU-4 (Grækenland, Irland, Portugal og Spanien)

Samhørighedsfondens afsluttende undersøgelse vedrørende perioden 1994-1999 omfattede 10 % af Samhørighedsfondens projekter, hvilket svarede til 20 % af de medfinansierede udgifter i denne periode. Arbejdet ude i marken blev afsluttet i 2003, og de vigtigste konstaterede fejl og mangler omfattede utilstrækkelig forvaltningskontrol, der resulterede i ikke-støtteberettigede udgifter og overtrædelser af reglerne for offentlige indkøb. De finansielle korrektionsprocedurer som følge af den afsluttende undersøgelse blev gennemført i 2008, bortset fra tre resterende projekter (to i Spanien og et i Portugal), der vil være afsluttet i 2009.

Revision i programmeringsperioden 2000-2006 – EU-14 (EU 10 + EU 4)

Der blev i 2008 aflagt fire kontrolbesøg i medlemsstaterne i EU-14, hvor der især blev set på opfølgningen af tidligere revisionshenstillinger. Derudover blev der gennemført fem kontrolbesøg for at undersøge afviklingsorganerne med henblik på at gennemgå medlemsstaternes forberedelser til projektafslutning og kortlægge og afbøde de dermed forbundne risici.

I 2008 gennemgik Generaldirektoratet for Regionalpolitik de erklæringer, som afviklingsorganerne havde indsendt vedrørende afslutningen af samhørighedsfondprojekterne for perioden 2000-2006, og heraf vedrørte 60 erklæringer spanske projekter (eller 5 % af alle samhørighedsfondprojekter).

Andet revisionsarbejde for programmeringsperioden 2000-2006 omfattede en gennemgang af de årlige kontrolrapporter, der blev indsendt i henhold til artikel 12 i forordning (EF) nr. 1386/2002. Ved udgangen af 2008 var størstedelen af rapporterne blevet analyseret, og der var sendt svar til medlemsstaterne med bemærkninger og eventuelt anmodninger om yderligere oplysninger med henblik på at sikre, at resultaterne af det nationale revisionsarbejde var så korrekte som muligt. Desuden blev der indsendt en række nationale systemrevisionsrapporter i 2008.

Det sidste årlige bilaterale koordineringsmøde med Generaldirektoratet for Regionalpolitik for 2007 blev afholdt i februar 2008. Da 2008 var et overgangsår, blev det vedtaget at udsætte de bilaterale koordineringsmøder for 2008 til første halvdel af 2009. Der afholdes hvert år bilaterale møder med de nationale revisionsmyndigheder for at udveksle oplysninger om gennemførelsen af revisionsarbejdet og for at drøfte fremskridtene vedrørende stikprøvekontroller og opfølgning af revisionsresultaterne. Møderne i 2009 skal dække spørgsmål vedrørende de to programmeringsperioder 2000-2006 og 2007-2013.

Kontrollens betydning

Finansielle korrektioner

Under udøvelsen af sin tilsynsrolle har Generaldirektoratet for Regionalpolitik indført en politik, hvor man suspenderer mellemliggende betalinger og anvender finansielle korrektioner, så snart det er fastslået, at der er alvorlige fejl og mangler, som kan indebære en risiko for manglende tilbagebetaling af midler, der er udbetalt til medlemsstaterne. Der er også udarbejdet en revideret procedurevejledning med det formål at strømline de interne ordninger for vedtagelse af beslutninger om suspensioner og korrektioner.

Hvis Kommissionen efter behørig kontrol konstaterer, at der til de udgifter, der er attesteret gennem en applikation for mellemliggende betalinger, er knyttet en alvorlig uregelmæssighed, og medlemsstaten ikke straks træffer afhjælpende foranstaltninger, iværksættes den formelle suspension af betalingsproceduren. I 2008 vedtog Generaldirektoratet for Regionalpolitik på Samhørighedsfondens vegne en beslutning om suspension vedrørende Bulgarien i forbindelse med to projekter i vejbygningssektoren.

Der blev i 2008 foretaget finansielle korrektioner for i alt 92,7 mio. EUR som opfølgning på revisioner gennemført af Kommissionen eller Revisionsretten eller som følge af forespørgsler fra OLAF. Heraf vedrørte 38,2 mio. EUR projekter fra programmeringsperioden 1994-1999, og 54,5 mio. EUR vedrørte perioden 2000-2006. Korrektionerne blev enten gennemført ved formelle beslutninger vedtaget af Kommissionen (66,2 mio. EUR) eller blev accepteret af medlemsstaterne, uden at en beslutning var nødvendig (26,5 mio. EUR).

Der blev vedtaget fire beslutninger om finansielle korrektioner i forbindelse med projekter under Samhørighedsfonden i programmeringsperioden 1994-1999 for et beløb på 31,5 mio. EUR og ni i programmeringsperioden 2000-2006 for et beløb på 34,7 mio. EUR.

Af de korrektioner på 26,5 mio. EUR, som medlemsstaterne accepterede, vedrørte 6,7 mio. EUR perioden 1994-1999 og 19,8 mio. EUR perioden 2000-2006. Korrektionerne foretages ved at trække beløbene fra betalingsanmodningerne eller fra den sum, der resterer til udbetaling ved afslutningen af projekterne.

Tabel 5 viser de finansielle korrektionsbeløb pr. medlemsstat og programmeringsperiode.

Tabel 5: Samhørighedsfondens finansielle korrektioner i 2008 fordelt på periode og land (i EUR)

Medlemsstat | Samhørighedsfonden | I ALT |

Perioden 2000-2006 | Perioden 1994-1999 |

Grækenland | 23 405 436 | 5 674 477 | 29 079 913 |

Spanien | 19 927 164 | 32 483 151 | 52 410 315 |

Irland | - | - | - |

Portugal | 11 062 188 | - | 11 062 188 |

EU-4 | 63 259 764 | 38 157 628 | 92 552 416 |

Cypern | - | - | - |

Tjekkiet | - | - | - |

Estland | 125 073 | - | 125 073 |

Ungarn | - | - | - |

Letland | - | - | - |

Litauen | 65 833 | - | 65 833 |

Malta | - | - | - |

Polen | 123 | - | 123 |

Slovenien | - | - | - |

Slovakiet | - | - | - |

EU-10 | 191 029 | - | 191 029 |

Bulgarien | 6 156 | - | 6 156 |

Rumænien | - | - | - |

EU-2 | 6 156 | - | 6 156 |

I ALT | 54 591 973 | 38 157 628 | 92 749 601 |

Forvaltnings- og kontrolsystemer

I generaldirektoratets årsberetning for 2008 blev der med hensyn til forvaltnings- og kontrolsystemernes funktioner (2000-2006) afgivet en udtalelse uden forbehold – hvilket betyder, at der ikke forekommer væsentlige fejl og mangler i systemets centrale elementer – om samhørighedsfondsystemerne i syv medlemsstater (Cypern, Estland, Ungarn (transportsektoren), Letland, Malta, Portugal og Slovenien), hvilket svarer til 15,45 % af betalingerne i 2008 som en andel af de samlede betalinger fra Samhørighedsfonden.

For ti medlemsstater, der modtog 84,55 % af betalingerne fra Samhørighedsfonden i 2008, blev der givet en udtalelse med forbehold, hvilket betyder, at der forekommer væsentlige fejl og mangler i de centrale systemelementer. Det drejede sig om Bulgarien, Tjekkiet, Grækenland, Ungarn (miljøsektoren), Irland, Litauen, Polen, Rumænien, Slovakiet og Spanien. I alle tilfælde blev betydningen af fejlene og manglerne bedømt til at være beskeden, bortset fra vejbygningssektoren i Bulgarien.

For vejbygningssektoren i Bulgarien blev der afgivet en udtalelse med forbehold, da betydningen af de væsentlige fejl og mangler ved systemets vigtigste elementer blev bedømt til at være betragtelig. Der blev derfor taget forbehold for vejbygningssektoren i Bulgarien i generaldirektoratets årsberetning for 2008. Kommissionen suspenderede af denne grund betalingerne til de bulgarske vejbygningsprojekter mellem juli 2008 og maj 2009.

Nærmere oplysninger om revisioner og finansielle korrektioner for hver medlemsstat findes i bilaget til nærværende rapport.

4. Uregelmæssigheder indberettet af medlemsstaterne

I 2008 gav medlemsstaterne i overensstemmelse med forordning (EF) nr. 1831/94 Kommissionen meddelelse om 140 tilfælde af uregelmæssigheder for et samlet beløb af 56 328 911 EUR i forbindelse med medfinansierede projekter. Af dette beløb er 19 768 042 EUR blevet inddrevet, og det resterende beløb vil snarest blive inddrevet. Størstedelen af sagerne er indberettet af medlemsstaterne Spanien, Portugal, Ungarn og Grækenland (hhv. 64, 22, 13 og 12 sager). Spanien indberettede over 46 % af det samlede antal sager og 44 % af det samlede beløb. Det skal imidlertid påpeges, at Irland med tre indberetninger for perioden 1994-1999 indtager andenpladsen for så vidt angår beløbsstørrelse, efterfulgt af Litauen.

Sammenlignet med det foregående år viser antallet af indberetninger en stigning, men der er et markant fald i de beløb, der er tale om. De uregelmæssigheder, der hyppigst gives meddelelse om, er ikke-støtteberettigede udgifter og overtrædelser af reglerne for offentlige indkøb. Disse to typer uregelmæssigheder omfatter næsten 75 % af de indberettede sager. De litauiske myndigheder har dog indberettet to tilfælde af "mistanke om bedrageri". Det er endnu ikke beregnet, hvor store beløb de to sager drejer sig om.

Tabel 6 viser antallet af uregelmæssigheder og de tilhørende beløb, som medlemsstaterne har indberettet i henhold til forordning (EF) nr. 1831/94 i 2008.

Tabel 6: Uregelmæssigheder indberettet af medlemsstaterne i 2008 (i EUR)

Medlemsstat | Antal uregelmæssigheder | Beløb | Endnu ikke tilbagebetalte beløb |

Grækenland | 12 | 4 937 771 | 326 398 |

Spanien | 64 | 24 827 955 | 14 442 900 |

Irland | 3 | 9 498 140 | 0 |

Portugal | 22 | 5 655 879 | 2 602 188 |

EU 4 | 101 | 44 919 745 | 17 371 486 |

Cypern | 0 | 0 | 0 |

Tjekkiet | 2 | 88 210 | 0 |

Estland | 2 | 129 614 | 0 |

Ungarn | 13 | 1 400 938 | 1 033 292 |

Latvia | 5 | 86 279 | 86 279 |

Litauen | 8 | 8 280 568 | 47 056 |

Malta | 0 | 0 | 0 |

Polen | 7 | 214 754 | 65 550 |

Slovenien | 0 | 0 | 0 |

Slovakiet | 2 | 1 208 803 | 1 164 379 |

EU 10 | 39 | 11 409 166 | 2 396 556 |

I ALT | 140 | 56 328 911 | 19 768 042 |

5. EVALUERING

Kommissionen og medlemsstaterne foretager en vurdering og evaluering af alle medfinansierede projekter. De projekter, der skal finansieres af fonden, vedtages af Kommissionen efter aftale med den støttemodtagende medlemsstat.

Alle anmodninger om bistand ledsages af en costbenefitanalyse for projektet. Det skal i costbenefitanalysen dokumenteres, at de socioøkonomiske fordele på mellemlangt sigt står i et rimeligt forhold til de finansielle ressourcer, der stilles til rådighed. Kommissionen gennemgår costbenefitanalysen på grundlag af de principper, der er fastsat i vejledningen for costbenefitanalyser. Vejledningen, der oprindeligt blev offentliggjort i 2003, blev ajourført i 2008 og indeholder nu oplysninger om fællesskabspolitikker, finansielle instrumenter og de nye lovrammer, i henhold til hvilke større projekter skal finansieres i programmeringsperioden 2007-2013.

Kommissionen bistod i 2008 fortsat medlemsstaterne ved at træffe foranstaltninger til kapacitetsopbygning med henblik på at gøre den forudgående finansielle og økonomiske analyse af projekterne mere konsekvent. Som følge heraf nåede vejledningen hurtigt ud til et større publikum, både blandt embedsmænd i medlemsstaterne og kandidatlandene og blandt personalet i finansinstitutioner og konsulentfirmaer, der deltager i udarbejdelsen og evalueringen af større projekter. Der blev derfor offentliggjort en trykt udgave af vejledningen med metodologiske retningslinjer til projektledere i medlemsstaterne og kandidatlandene, og samtidig anvendes den som en reference af tjenestemænd fra Kommissionen, der deltager i vurderingen af større projekter.

Derudover foretager Kommissionen en efterfølgende evaluering af stikprøveudvalgte projekter, der er blevet medfinansieret af Samhørighedsfonden. Den seneste evaluering blev offentliggjort i 2005 og omfattede 200 stikprøveudvalgte projekter, der blev gennemført i perioden 1993-2002. Næste efterfølgende evaluering finder sted i sidste kvartal af 2009 og kommer til at omfatte stikprøveudvalgte projekter under både Samhørighedsfonden og ISPA, der blev gennemført i perioden 2000-2006.

6. Information og OFFENTLIG OMTALE

SOM ANFØRT I ÅRSRAPPORTEN FOR 2007 ER SPØRGSMÅL VEDRØRENDE SAMHØRIGHEDSFONDEN siden den 1. januar 2007 blevet behandlet af Koordinationsudvalget for Fondene, jf. forordning (EF) nr. 1083/2006.

Bortset fra spørgsmål af fælles interesse for Den Europæiske Fond for Regionaludvikling og Samhørighedsfonden er der blevet forelagt nogle spørgsmål af specifik interesse for Samhørighedsfonden på følgende møder i koordinationsudvalget: I februar blev den reviderede vejledning om ændring af samhørighedsfondprojekter 2000-2006 ("Guidelines for the amendment of Cohesion Fund projects 2000-2006") drøftet, og i april drøftede man vejledningen om afslutning af projekter under Samhørighedsfonden og ex-ISPA i perioden 2000-2006 ("Guidelines on the closure of Cohesion Fund and Ex-ISPA projects 2000-2006"), der blev vedtaget af Kommissionen den 4. april (SEK(2008) 415).

Hvad angår Kommissionens foranstaltninger vedrørende information og offentlig omtale, fokuserede man i 2008 på gennemførelsen af kravene om offentlig omtale i perioden 2007-2013. En af de største udfordringer var den godkendelse af kommunikationsplanerne, der fastsættes bestemmelser om i Kommissionens forordning (EF) nr. 1828/2006. Et netværk af kommunikationsmedarbejdere med ansvar for gennemførelse af bestemmelserne om information og offentlig omtale i forbindelse med Den Europæiske Regionaludviklingsfond og Samhørighedsfonden ("INFORM") holdt møde i juni og november. Generaldirektoratet for Regionalpolitik offentliggjorde en oversigt over kommunikationsplanerne vedrørende EU's samhørighedspolitik for 2007-2013 og de nationale og regionale forvaltningsmyndigheders arbejde på kommunikationsområdet ( Review of EU Cohesion Policy Communication Plans 2007-2013 - Activities of national and regional managing authorities in the field of communication "). Denne oversigt samt materiale fra møderne i INFORM og forskellige værktøjer til brug for information og offentlig omtale, der er udarbejdet for både Samhørighedsfonden og Den Europæiske Regionaludviklingsfond, findes på et websted oprettet til formålet[3].

[1] Jf. artikel 6 i Rådets forordning (EF) nr. 1164/94.

[2] Rådets forordning (EF) nr. 1084/2006 af 11. juli 2006.

[3] http://ec.europa.eu/regional_policy/country/commu/index_en.cfm?nmenu=1